༄༅། །རྒྱུད་སྡེ་སྤྱིའི་རྣམ་པར་བཞག་པ་རྒྱས་པར་བཤད་པ་
མཁས་གྲུབ་དགེ་ལེགས་དཔལ་བཟང་པོས་
མཛད་པ་བཞུགས་སོ། །
མཆོད་བརྗོད་དང་རྩོམ་པར་དམ་བཅའ་བ།
༄༅༅། །ན་མོ་གུ་རུ་བྷྱཿ རབ་ཡངས་མཁྱེན་པའི་སྤྱན་ལྡན་པས། །རབ་
འབྱམས་ཤེས་བྱའི་གནས་ཀུན་གཟིགས།
།རབ་མང་ལེགས་བཤད་ཆུ་གཏེར་
ཅན། །རབ་མཆོག་བླ་མའི་ཞབས་ལ་འདུད། །དེ་ཡི་ལེགས་བཤད་གངྒཱའི་རྒྱུན། །
གདུལ་བྱའི་གླིང་དུ་བབས་པ་ལས། །བདག་བློ་སྐྲ་ཡི་རྩེ་མོ་ཡིས། །བླངས་པའི་
ཆུ་ཐིགས་བརྗེད་གསོས་བྲི། །
དེ་ལ་ཐེག་པ་གོང་འོག་གི་ལུགས་ཐ་དད་པའི་རྣམ་པར་བཞག་པ་རྣམས་་
ལས། སྟོན་པ་བཅོམ་ལྡན་འདས་མངོན་པར་རྫོགས་པར་སངས་རྒྱས་ཚུལ་གྱི་
རྣམ་པར་བཞག་པ་ལ། ཉན་ཐོས་སྡེ་གཉིས་ཀྱི་ལུགས་ལ་རང་རེའི་སྟོན་པ་འདི་
སྔོན་དེ་བཞིན་གཤེགས་པ་ཤཱཀྱ་ཐུབ་པ་ཆེན་པོའི་དྲུང་དུ་བྱང་ཆུབ་ཏུ་སེམས་་་
བསྐྱེད་དེ། ཚོགས་ཀྱི་ལམ་ལ་ཞུགས་ཤིང་བསྐལ་པ་གྲངས་མེད་གསུམ་དུ་
ཚོགས་གསོག་པའི་མགོ་བརྩམས་སོ། །དེ་ནས་དེ་བཞིན་གཤེགས་པ་རིན་ཆེན་
གཙུག་ཏོར་ཅན་( ༢ན) འཇིག་རྟེན་དུ་བྱོན་པའི་བར་གྱིས་གྲངས་མེད་དང་པོ་་་
རྫོགས་སོ། །དེ་ནས་དེ་བཞིན་གཤེགས་པ་མར་མེ་མཛད་འཇིག་རྟེན་དུ་བྱོན་
པའི་བར་གྱིས་གཉིས་པ་རྫོགས་སོ། །དེ་ནས་དེ་བཞིན་གཤེགས་པ་རྣམ་པར་
གཟིགས་འཇིག་རྟེན་དུ་བྱོན་པའི་བར་གྱིས་གསུམ་པ་རྫོགས་སོ། །དེ་ནས་
རྒྱལ་པོ་ཟས་གཙང་གི་སྲས་རྒྱལ་བུ་དོན་གྲུབ་ཏུ་འཁྲུངས་པའི་བར་བསྐལ་པ་་་
-372-

རྒྱུད་སྡེ་སྤྱིའི་རྣམ་པར་བཞག་པ་རྒྱས་པར་བཤད་པ།
དཔེ་བྱད་བརྒྱད་ཅུའི་རྒྱུཪ་
བརྒྱར་མཚན་བཟང་པོ་སུམ་ཅུ་རྩ་གཉིས་དང་།
ཚོགས་བསགས་པར་འདོད་དོ། །རྣམ་གཟིགས་མར་མེ་རིན་ཆེན་གཙུག །
གྲངས་མེད་གསུམ་གྱི་ཐ་མར་བྱུང་། །དང་པོ་ཤཱཀྱ་ཐུབ་པ་ཡིན། །ཞེས་སོ། །དེ་
ལ་གྲངས་མེད་གསུམ་དུ་ཚོགས་བསགས་པ་དང་། སྲོད་ལ་བདུད་བཏུལ་བའི་
བར་ནི་བྱང་སེམས་སོ་སྐྱེ་ཚོགས་ལམ་པ་མཚན་ཉིད་པར་འདོད་དོ། །དགུང་
ལོ་སུམ་ཅུ་རྩ་ལྔ་པ་ལ། དཔྱིད་ཟླ་ཐ་ཆུང་སྐར་མ་ས་གས་ཉ་བའི་ཚེས་བཅོ་
ལྔའི་སྲོད་ལ་བདུད་བཏུལ། ( ༢°) གུང་ལ་མཉམ་པར་བཞག་པའི་ཚེ། སྦྱོར་
ལམ་མཐོང་ལམ་སྒོམ་ལམ་རྣམས་མངོན་དུ་བྱས།
ཐོ་རངས་སྐྱ་རེངས་དང་
པོ་འཆར་བ་ཙམ་ན། མི་སློབ་ལམ་མངོན་དུ་བྱས་ཏེ་མངོན་པར་རྫོགས་པར་
སངས་རྒྱས་སོ། །དེ་ནས་ཞག་བཞི་བཅུ་ཞེ་དགུ་འདས་ནས་ཝཱ་ར་ཎ་སེར་ཆོས་
ཀྱི་འཁོར་ལོ་བསྐོར་རོ། །དེ་ནི་བདེན་པ་བཞིའི་ཆོས་ཀྱི་འཁོར་ལོ་ཡིན་ལ། ཆོས་
འཁོར་དེ་ལས་གཞན་བསྐོར་བར་མི་འདོད་དེ།
ཐེག་པ་ཆེན་པོ་བཀར་མི་
འདོད་དོ། །དེ་ནས་དགུང་ལོ་བརྒྱད་ཅུ་པ་ལ་མྱ་ངན་ལས་འདས་ཏེ་མར་མེ་ཤི་
བ་བཞིན་དུ་རིག་པ་རྒྱུན་ཆད་དུ་སོང་ བ་བཞིན་དུ་རིག་པ་རྒྱུན་ཆད་དུ་སོང་བར་འདོད་དོ། །ལམ་གྱི་སྐབས་སུ་ས་
བཅུའི་རྣམ་གཞག་མི་འདོད། འབྲས་བུའི་སྐབས་སུ་ལོངས་སྤྱོད་རྫོགས་པའི་སྐུ་
མི་འདོད། ཆོས་ཀྱི་སྐུ་དང་གཟུགས་སྐུ་གཉིས་ལས་མཆོག་གི་སྤྲུལ་སྐུའི་ཐ་སྙད་
ཀྱང་མི་འདོད་དོ། །བྱེ་བྲག་སྨྲ་བས་རྒྱལ་བུ་དོན་གྲུབ་ཀྱི་ལུས་དེ་སོ་སྐྱེའི་ལུས་
ཡིན་པས། ལས་ཉོན་གྱིས་འཕངས་པའི་སྡུག་བསྔལ་གྱི་བདེན་པ་ཡིན་ལ།
སངས་རྒྱས་པའི་ཚེ་ཡང་ལུས་དེའི་རྒྱུན་མ་བརྗེས་པར་སྡུག་བསྔལ་གྱི་བདེན་་་་
པ་ཡིན་པས། གཟུགས་སྐུ་སངས་རྒྱས་མ་ཡིན་པར་འདོད་དོ། །མདོ་སྡེ་པས་དེ་
བཞིན་གཤེགས་པའི་( ༣ན) སྐུ་ལ་ངན་སེམས་ཀྱིས་ཁྲག་ཕྱུང་བའི་མཚམས་མེད་
མི་སྲིད་པར་འགྱུར་བ་སོགས་ཀྱིས་དགག་པ་བྱེད་གསུང་ངོ་།། །།
-373-

_མཁས་གྲུབ་རྗེའི་གསུང་འབུམ།
དང་པོ། ཕ་རོལ་དུ་ཕྱིན་པའི་ཐེག་པ་བཤད་པ།
ཐེག་པ་ཆེན་པོ་ལ་ཕ་རོལ་ཏུ་ཕྱིན་པ་དང་། གསང་སྔགས་གཉིས་ལས། ཕ་
རོལ་ཏུ་ཕྱིན་པའི་ལུགས་ནི། ཚོགས་སྦྱོར་གྱི་རིང་ལ་གྲངས་མེད་དང་པོ་རྫོགས་
སོ། །ས་དང་པོ་ནས་བདུན་པའི་བར་གྱིས་གཉིས་པ་རྫོགས། ས་བརྒྱད་པ་དགུ་
པ་བཅུ་པ་གསུམ་གྱི་རིང་ལ་གྲངས་མེད་གསུམ་པ་རྫོགས་ཏེ། སྲིད་པ་ཐ་མ་
པའི་ཚེ་འོག་མིན་སྟུག་པོ་བཀོད་པར་ཕྱོགས་བཅུའི་སངས་རྒྱས་ཐམས་ཅད་་་་་
ཀྱིས་འོད་ཟེར་ཆེན་པོའི་དབང་བསྐུར་ནས། ས་བཅུ་པ་རྫོགས་མཚམས་ཀྱི་ཡེ་
ཤེས་དེ་ལ་རྒྱུན་མཐའི་ཡེ་ཤེས་ཞེས་ཀྱང་བྱ། རྡོ་རྗེ་ལྟ་བུའི་ཏིང་ངེ་འཛིན་ཞེས་
ཀྱང་བྱ་སྟེ། དེ་རྒྱུད་ལ་སྐྱེས་པའི་སྐད་ཅིག་གཉིས་པ་ལ་ཆོས་ཀྱི་སྐུ་དང་ལོངས་
སྤྱོད་རྫོགས་པའི་སྐུ་གཉིས་བརྙེས་ཏེ། མངོན་པར་རྫོགས་པར་སངས་རྒྱས་སོ། །
ལོངས་སྤྱོད་རྫོགས་པའི་སྐུ་དེ་ནི་གནས་ངེས་པ་འོག་མིན་ཁོ་ན་ལས་གཞན་དུ་་
གཤེགས་མི་སྲིད། ཆོས་ངེས་པ་ཐེག་པ་ཆེན་པོའི་ཆོས་ཁོ་ན་ལས་ཐེག་དམན་གྱི་
ཆོས་གསུང་བ་མི་སྲིད། རྣམ་པ་ངེས་པ་མཚན་དཔེས་བརྒྱན་པའི་སྐུའི་རྣམ་པ་
ལས་གཞན་དུ་འགྱུར་བ་མི་སྲིད། འཁོར་ངེས་པ་ས་བཅུའི་བྱང་སེམས་ལས་སོ་
སྐྱེ་སོགས་ཀྱི་འཁོར་མི་སྲིད། དུས་ངེས་པ་འཁོར་བ་མ་སྟོངས་ཀྱི་བར་དུ་མྱ་
ངན་ལས་འདས་ཚུལ་མི་སྟོན་པ་སྟེ། ངེས་པ་ལྔ་ལྡན་ནོ། །འོག་མིན་དེ་གང་ན་
ཡོད་ཅེ་ན། ལྷའི་གནས་རྣམས་ཀྱི་མཐར་ཐུག་པ་ནི་གཙང་མའི་གནས་ཀྱི་འོག་
མིན་ཏེ། དེའི་གོང་ན་འོག་མིན་སྟུག་པོ་བཀོད་པ་ཞེས་བྱ་( ༣༠) བའི་སངས་
རྒྱས་ཀྱི་ཞིང་དེ་ཡོད་དེ། མདོ་ལས། གཙང་མའི་གནས་དག་སྤངས་པ་ན། །
འོག་མིན་གནས་ནི་ཉམས་དགའ་བ། །ཡང་དག་རྫོགས་སངས་དེར་སངས་
རྒྱས། །སྤྲུལ་པ་པོ་གཅིག་འདིར་འཚང་རྒྱ། །ཞེས་སོ། །ལོངས་སྤྱོད་རྫོགས་པའི་
སྐུ་དེ་འོག་མིན་དུ་བཞུགས་ནས། སྤྲུལ་པའི་སྐུས་མིའི་ཡུལ་དུ་མཛད་པ་བཅུ་

-374-

རྒྱུད་སྡེ་སྤྱིའི་རྣམ་པར་བཞག་པ་རྒྱས་པར་བཤད་པ།
གཉིས་ཀྱི་ཚུལ་སྟོན་ཏེ། དེ་ལ་རྒྱལ་བ་ཤཱཀྱ་ཐུབ་པའི་སངས་རྒྱས་ཀྱི་ཞིང་མི་
མཇེད་ཀྱི་འཇིག་རྟེན་གྱི་ཁམས་འདི་ལ་གླིང་བཞི་པའི་འཇིག་རྟེན་གྱི་ཁམས་་་་
བྱེ་བ་ཕྲག་བརྒྱ་ཡོད་པའི་འཛམ་བུའི་གླིང་བྱེ་བ་ཕྲག་བརྒྱར། རྒྱལ་བ་ཤཱཀྱ་ཐུབ་
པའི་མཛད་པ་བཅུ་གཉིས་ཀྱི་ཚུལ་བྱེ་བ་ཕྲག་བརྒྱ་ཅིག་ཅར་དུ་སྟོནན་ནོ། །དེ་
ཡང་དགའ་ལྡན་གྱི་གནས་ནས་འཕོ་བ་བྱེ་བ་ཕྲག་བརྒྱ་ཅིག་ཅར་དུ་སྟོན་ཏེ།
དེ་བཞིན་དུ་ཡབ་རྒྱལ་པོ་ཟས་གཙང་མ་བྱེ་བ་ཕྲག་བརྒྱ་དང་། ཡུམ་སྒྱུ་མ་ལྷ་
མཛེས་བྱེ་བ་ཕྲག་བརྒྱའི་སྲས་རྒྱལ་བུ་དོན་གྲུབ་སྐུ་བལྟམས་པའི་ཚུལ་བྱེ་བ་་་་་་
ཕྲག་བརྒྱ་ཅིག་ཅར་དུ་སྟོན་ནོ། །དེ་བཞིན་དུ་གཞོན་ནུ་རོལ་རྩེད་མཛད་པ་
དང་། བཙུན་མོའི་འཁོར་གྱིས་རོལ་པ་དང་། ངེས་པར་འབྱུང་བ་དང་།
དཀའ་བ་སྤྱོད་པ་དང་། བྱང་ཆུབ་ཀྱི་ཤིང་དྲུང་དུ་གཤེགས་པ་དང་། བདུད་
འདུལ་བ་དང་། མངོན་པར་རྫོགས་པར་སངས་རྒྱས་པ་དང་། ཆོས་ཀྱི་འཁོར་
ལོ་བསྐོར་བ་དང་། མྱ་ངན་ལས་འདས་པའི་ཚུལ་བྱེ་བ་ཕྲག་བརྒྱ་ཅིག་ཅར་དུ་
སྟོནན་ཏེ།
ཞིང་འདིར་མྱ་ངན་ལས་འདའ་བའི་ཚུལ་བྱེ་བ་ཕྲག་བརྒྱ་སྟོན་པ་
དང་། ཞིང་གཞན་དུ། ལ་ལར་སྐུ་བལྟམས་པ་དང་། ལ་ལར་འཚང་རྒྱ་བ་དང་།
ལ་ལར་འཁོར་ལོ་བསྐོར་བ་ལ་སོགས་པའི་ཚུལ་བྱེ་བ་ཕྲག་བརྒྱ་ཅིག་ཅར་དུ་་་་་
སྟོན་ཏེ། དེ་བཞིན་( ༤ན) དུ་འཁོར་བ་མ་སྟོངས་ཀྱི་བར་དུ་སྟོན་ནོ། །དེ་སྐད་དུ་
ཡང་ཐེག་པ་ཆེན་པོ་རྒྱུད་བླ་མ་ལས། ཐུགས་རྗེ་ཆེན་པོས་འཇིག་རྟེན་མཁྱེན། །
འཇིག་རྟེན་ཀུན་ལ་གཟིགས་ནས་ནི། །ཆོས་ཀྱི་སྐུ་ལས་མ་གཡོས་པར། །སྤྲུལ་
པའི་རང་བཞིན་སྣ་ཚོགས་ཀྱིས། །སྐྱེ་བ་མངོན་པར་སྐྱེ་བ་དང་། །དགའ་ལྡན་
གནས་ནི་འཕོ་བ་དང་། །ལྷུམས་སུ་འཇུག་དང་བལྟམས་པ་དང་། །བཟོ་ཡི་
གནས་ལ་མཁས་པ་དང་། །བཙུན་མོའི་འཁོར་དགྱེས་རོལ་པ་དང་། །ངེས་
འབྱུང་དཀའ་བ་སྤྱོད་པ་དང་། བྱང་ཆུབ་སྙིང་པོར་གཤེགས་པ་དང་། །བདུད་
སྡེ་འཇོམས་དང་རྫོགས་པར་ནི། །བྱང་ཆུབ་ཆོས་ཀྱི་འཁོར་ལོ་དང་། །མྱ་ངན་

-375-

__མཁས་གྲུབ་རྗེའི་གསུང་འབུམ། ༼ཉ༽
འདས་པར་གཤེགས་མཛད་རྣམས། །ཡོངས་སུ་མ་དག་ཞིང་རྣམས་སུ། །སྲིད་
པ་ཇི་སྲིད་གནས་པར་སྟོན། །ཞེས་སོ། །
གསང་སྔགས་ཀྱི་ལུགས་ལ། བྱ་སྤྱོད་གཉིས་ལ་ཕ་རོལ་ཏུ་ཕྱིན་པའི་ལུགས་
ཀྱི་འཚང་རྒྱ་ཚུལ་ལས་ལོགས་པ་མེད་པས། ཡོ་ག་དང་བླ་མེད་ཀྱི་ལུགས་གཉིས་
ལས། དང་པོ་ནི་རྩ་རྒྱུད་དེ་ཉིད་བསྡུས་པ་དང་། བཤད་རྒྱུད་རྡོ་རྗེ་རྩེ་མོ་
གཉིས་ལས་གསུངས་ཤིང་། དེ་དག་གི་དགོངས་པ་འགྲེལ་པའི་སློབ་དཔོན་
ཤཱཀྱ་བཤེས་གཉེན་དང་། སངས་རྒྱས་གསང་བ་དང་། ཀུན་དགའ་སྙིང་པོ་
གསུམ་ལ་ཡོ་ག་ལ་མཁས་པའི་མི་གསུམ་ཞེས་འཕགས་ཡུལ་དུ་གྲགས་སོ། །སློབ་
དཔོན་དང་པོ་གཉིས་ཀྱི་ལུགས་ལ། རང་རེའི་སྟོན་པ་བཅོམ་ལྡན་འདས་འདི་
རྒྱལ་པོ་ཟས་གཙང་གི་སྲས་སུ་འཁྲུངས་ནས།
ཆུ་བོ་ནེ་རཉྫ་ནའི་འགྲམ་དུ་
དཀའ་བ་སྤྱོད་པའི་བར། ས་བཅུ་པའི་བྱང་ཆུབ་སེམས་དཔའ་མཚན་ཉིད་
པར་འདོད་ལ། དེར་ལོ་དྲུག་ཏུ་དཀའ་བ་( ༤༠) སྤྱོད་པ་ན། བསམ་གཏན་བཞི་
པ་ཆེན་པོའི་ཆེན་པོ་ཞེས་ཀྱང་བྱ། བསམ་གཏན་བཞི་པའི་རབ་མཐའ་ཞེས་
ཀྱང་བྱ། མི་གཡོ་བའི་ཏིང་ངེ་འཛིན་ཞེས་ཀྱང་བྱ། མཁའ་ཁྱབ་ཀྱི་ཏིང་ངེ་
འཛིན་ཞེས་ཀྱང་བྱ་བ་ལ་སྙོམས་པར་ཞུགས་སོ། །དེའི་ཚེ་ཕྱོགས་བཅུའི་སངས་
རྒྱས་ཐམས་ཅད་འདུས་ནས། སེ་གོལ་གྱི་སྒྲས་ཏིང་ངེ་འཛིན་དེ་ལས་བསླངས་
ཏེ། ཁྱོད་ཀྱིས་ཏིང་ངེ་འཛིན་འདི་ཙམ་གྱིས་མངོན་པར་རྫོགས་པར་འཚང་རྒྱ་
བར་མི་ནུས་སོ། །ཞེས་གསུངས་པ་ལ། འོ་ན་ཇི་ལྟར་བགྱི། ཞེས་གསོལ་པས།
འོག་མིན་དུ་ཁྲིད་དེ། དེ་ཡང་རྣམ་སྨིན་གྱི་ལུས་དེ་ཆུ་བོ་ནེ་རཉྫ་ནའི་འགྲམ་དེ་
ཉིད་དུ་བཞག་ནས། བྱང་ཆུབ་སེམས་དཔའ་དོན་ཐམས་ཅད་གྲུབ་པའི་ཡིད་
ཀྱི་ལུས་དེ་འོག་མིན་དུ་བྱོན་པ་ལ། ཕྱོགས་བཅུའི་སངས་རྒྱས་ཐམས་ཅད་ཀྱིས་
གོས་ཀྱི་དབང་སྟེ། ཅོད་པན་གྱི་དབང་བསྐུར་ནས་དེའི་རྗེས་ལ། མངོན་པར་
བྱང་ཆུབ་པ་ལྔ་རིམ་ཅན་སྒོམ་དུ་བཅུག་སྟེ། མངོན་བྱང་ལྔ་རྫོགས་པའི་མཐར།
-376-

རྒྱུད་སྡེ་སྤྱིའི་རྣམ་པར་བཞག་པ་རྒྱས་པར་བཤད་པ།
ལོངས་སྤྱོད་རྫོགས་པའི་སྐུ་རྣམ་པར་སྣང་མཛད་ཆེན་པོར་མངོན་པར་རྫོགས་་
པར་སངས་རྒྱས་སོ། །སངས་རྒྱས་ནས་ཆོ་འཕྲུལ་རྣམ་པ་བཞི་མཛད་དེ། རི་
རབ་ཀྱི་རྩེ་མོར་བྱོན་ནས་ཡོ་གའི་རྒྱུད་རྣམས་གསུངས།
དེ་ནས་མི་ཡུལ་དུ་
བྱོན་ནས་ཆུ་བོ་ནེ་རཉྫ་ནའི་འགྲམ་དུ་རྣམ་སྨིན་གྱི་ལུས་དེ་ལ་སླར་ཞུགས་ཏེ་་་་
བཞེངས་ནས། བདུད་འདུལ་བ་དང་། མངོན་པར་རྫོགས་པར་སངས་རྒྱས་པ་
ལ་སོགས་པའི་ཚུལ་རྣམས་བསྟན་པར་བཞེད་དོ། །
སློབ་དཔོན་ཀུན་དགའ་སྙིང་པོའི་ལུགས་ལ། བསྐལ་པ་གྲངས་མེད་གསུམ་
དུ་ཚོགས་བསགས་པའི་མཐར་ས་བཅུའི་བྱང་ཆུབ་སེམས་དཔའ་སྲིད་པ་ཐ་མ་
པར་གྱུར་པའི་ཚེ་འོག་མིན་དུ་མཁའ་( ༥ན) ཁྱབ་ཀྱི་ཏིང་ངེ་འཛིན་ལ་སྙོམས་་་་
པར་ཞུགས་སོ། །དེའི་ཚེ་ཕྱོགས་བཅུའི་སངས་རྒྱས་ཐམས་ཅད་འདུས་ནས་སེ་
གོལ་གྱི་སྒྲས་ཏིང་ངེ་འཛིན་དེ་ལས་བསླངས་ནས། ཁྱོད་ཉིད་ཏིང་ངེ་འཛིན་
འདི་ཙམ་གྱིས་མངོན་པར་རྫོགས་པར་འཚང་རྒྱ་བར་མི་ནུས་སོ། །ཞེས་་་་་
གསུངས་པ་ལ། འོ་ན་ཇི་ལྟར་བགྱི། ཞེས་གསོལ་བས། ཕྱོགས་བཅུའི་སངས་
རྒྱས་ཐམས་ཅད་ཀྱིས་ཅོད་པན་གྱི་དབང་བསྐུར་ནས།
དེའི་རྗེས་ལ་མངོན་
བྱང་ལྔ་རིམ་ཅན་དུ་བསྒོམ་དུ་བཅུག་སྟེ། དེ་རྫོགས་པའི་མཐར་ལོངས་སྤྱོད་
རྫོགས་པའི་སྐུ་རྣམ་པར་སྣང་མཛད་ཆེན་པོར་སངས་རྒྱས་སོ། །སངས་རྒྱས་
ནས་ཆོ་འཕྲུལ་རྣམ་པ་བཞི་མཛད་དེ། _ རི་རབ་ཀྱི་རྩེ་མོར་བྱོན་ནས་ཡོ་གའི་
རྒྱུད་གསུངས། དེ་ནས་མི་ཡུལ་དུ་རྒྱལ་པོ་ཟས་གཙང་མའི་སྲས་སུ་འཁྲུངས་ཏེ་
མཛད་པ་བཅུ་གཉིས་ཀྱི་ཚུལ་བསྟན་པར་འདོད་དོ། །མངོན་བྱང་ལྔ་ལ་སྔོན་
བྱུང་སྟོན་པའི་རྣམ་འཕྲུལ་གྱི་དབང་དུ་བྱས་པའི་མངོན་བྱང་ལྔ་དང་།
རྗེས་
འཇུག་གདུལ་བྱའི་ཉམས་ལེན་གྱི་དབང་དུ་བྱས་པའི་མངོན་བྱང་ལྔའོ། །དེ་
ཡང་ཕྱོགས་བཅུའི་སངས་རྒྱས་ཐམས་ཅད་ཀྱིས་བྱང་ཆུབ་སེམས་དཔའ་དོན་་་
ཐམས་ཅད་གྲུབ་པ་ལ་ཅོད་པན་གྱི་དབང་བསྐུར་བའི་རྗེས་ལ། ཙིཏྟ་པྲ་ཏི་བེ་
-377-

མཁས་གྲུབ་རྗེའི་གསུང་འབུམ། ༼ཉ༽
བྷཾ་ཀཱ་རོ་མི། ཞེས་པའི་སྔགས་ཀྱི་དོན་སྒོམ་དུ་བཅུག་སྟེ། དེས་ཀྱང་བསྒོམས་
པས་མཉམ་གཞག་ཏུ་རང་གི་སེམས་ཀྱི་ཆོས་ཉིད་སྟོང་པ་ཉིད་བཅུ་དྲུག་རང་་་
བཞིན་རྣམ་དག་མངོན་སུམ་དུ་རྟོགས་ཤིང་། དེ་ལས་ལངས་པའི་རྗེས་ཐོབ་ཏུ་
རང་གི་སེམས་ཀྱི་ཆོས་ཉིད་རང་བཞིན་རྣམ་དག་དེ་རང་གི་སྙིང་གར་ཟླ་བའི་་
དཀྱིལ་འཁོར་གྱི་རྣམ་པར་མངོན་( ༥༠) སུམ་དུ་མཐོང་ངོ་། །དེས་ནི་མེ་ལོང་ལྟ་
བུའི་ཡེ་ཤེས་མི་བསྐྱོད་པའི་ངོ་བོ་བརྙེས་ཤིང་། མངོན་བྱང་འདིའི་མདོ་ནི་སོ་
སོར་རྟོག་པ་ལས་མངོན་པར་བྱང་ཆུབ་པ་ཞེས་བྱའོ། །དེ་རྗེས་འཇུག་གདུལ་
བྱའི་ཉམས་ལེན་གྱི་རིམ་པ་ལ་སྦྱར་ན། ཙིཏྟ་པྲ་ཏི་བེ་བྷཾ་ཀཱ་རི་མི། ཞེས་བརྗོད་
ནས་རང་གི་སེམས་ཀྱི་ཆོས་ཉིད་སྟོང་པ་ཉིད་བཅུ་དྲུག་རང་བཞིན་རྣམ་དག་་་
མཚོན་པའི་ཨཱ་ལི་བཅུ་དྲུག་ཡོངས་སུ་གྱུར་པ་ལས། རང་ཉིད་སྙིང་ཁར་ཟླ་བའི་
དཀྱིལ་འཁོར་གྱི་རྣམ་པར་བསྒོམ་མོ། །དེའི་རྗེས་ལ་ཕྱོགས་བཅུའི་སངས་རྒྱས་
ཐམས་ཅད་ཀྱིས་བྱང་ཆུབ་སེམས་དཔའ་དོན་ཐམས་ཅད་གྲུབ་པ་ལ། ཨོཾ་བོ་དྷི་
ཙིཏྟ་ཨུ་པ་ད་ཡཱ